Ad aɣ-d-banen igemmad deg taggara cudden ɣer yiswan n tezrewt-agi, iban-d wamek i d-yella uselḥu n yineḍruyen d tedyanin deg wungal s yiwen wahil ullisan agejdan, imi aṭas i yellan n wahilen, akked uzenziɣ n yimigan, imi tiẓrizmult tullisant d yiwet tarrayt n tɣuri n yeḍrisen, iswi-ines d tazrewt n wamek ḍerrunt tigawin, meḥsub amek d-tella tegnit deg tazwara d wamek tuɣal deg taggara, tedha-d d wayen yellan d agbur deg yinaw. Tarrayt-agi tessebgan-d belli aḍris d agraw n yizmulen i d-yettaken anamek, aya ad t-naf s kra n yiferdisen am uzenziɣ n yimigan, ahil ullisan d umkuẓ iẓrizmulan. Deg tesleḍt banent-d wamek i llant tigawin deg tegnit n tezwara, i yellan meḥsub d liḥala tusɣint neɣ akken nniḍen d liḥala n urkad. Anda ur d-tban ara tmukrist, imi deg teḥkayt n wungal-agi, tidyanin d yineḍruyen-is deg tazwara mazal d-yella cwal, imi iwudam-is yal wa d acu n cɣel i t-yewwin 65